མདོལ་ཆུང་བསྐོར་དཔོན་གྱིས་རང་ལུས་མེ་མཆོད་དུ་ཕུལ་བ་འདི་ནི་ཕྱོགས་མང་པོ་ནས་གོང་དུ་རྒྱ་རིགས་ཆོས་པས་རང་བསྲེགས་ངོ་རྒོལ་བྱས་པ་དང་རྦད་དེ་ཐ་དད་ཆགས་ཡོད།དེ་ཡང་དེར་གཅིག་ནས་དབང་འཛིན་པའི་གནོན་ཤུགས་མེད་པ་དང་།གཉིས་ནས་གནས་ཚུལ་འདིའི་རྒྱབ་ལྗོངས་སུ་སྤྱི་ཚོགས་ཀྱི་རྙོག་གྲ་གང་ཡང་མེད།གསུམ་ནས་རང་བསྲེགས་བྱེད་མཁན་གྱིས་སྲིད་གཞུང་ངམ་སྤྱི་ཚོགས་ལ་དགོས་འདུན་གང་ཡང་བཏོན་མེད།མདོར་བསྡུས་ནས་བཤད་ན།མདོལ་ཆུང་བསྐོར་དཔོན་གྱི་རང་ལུས་མེ་མཆོད་དུ་ཕུལ་བ་དེ་ནི་ཆོས་ཕྱོགས་རྐྱང་པ་ཡིན་པ་ལས།སྒྲིག་འཛུགས་སམ་མི་སྒེར་སུ་ལའང་ངོ་རྒོལ་གྱི་ཀུན་སློང་དང་དམིགས་ཡུལ་མེད་པ་གསལ་པོ་རེད།